钦定古今图书集成/理学汇编/字学典/第075卷 > 《都穆寓意编》 > 珍藏法帖
## 钦定古今图书集成/理学汇编/字学典/第075卷 > 《都穆寓意编》 > 珍藏法帖

李少卿贞伯所藏《怀素酒狂帖》，后杨凝式鉴定，王晋
卿跋，“山谷题名，是光福士人家物，非真迹。”

刘以则藏张长史《宛陵帖》，李西台苏才翁《跋》，江阴卞
氏物，非真迹。

沈丈启南藏苏沧浪、蔡端明、苏文忠、文定、黄文节、米
海岳诸贤遗墨共一册。

山谷书老杜律诗二首，“大真”字

王文正、秦淮海、米襄阳、《楼攻愧》、杨慈湖诸贤手帖一
卷，苏文忠前后《赤壁赋》，李龙眠作图，隶字书，旁注云：
“是海岳笔”，共八节，唯前赋不完。

林和靖《与僧二帖》。

蔡端明《自书绝句》诗：

海岳《自书词》一卷。

《蔡苏黄米真迹》一卷。

李忠定、张忠献、赵忠简、吕忠穆、李庄简五公《手札》一
卷张忠献父子《与虞丞相札子》。

山谷大字为《伏波诗》一卷。大字，谷自有跋。

邓侍郎、程雪楼、徐子方、卢疏斋诸公《诗迹》。

嘉兴王廷槐家藏张长史《春草帖》，白麻纸真迹，尝入
宋秘，书，宋、元人题名并跋甚多。

昆山黄应龙藏吴傅朋《游丝书》。

宋高宗《赐岳武穆手诏》。

城西张氏藏锺元常《荐季直表》，上有“昼锦堂”、米芾、贾
似道等印。元人跋云：“是宋僧存此山物。”又薛绍彭《四
帖》，元张伯雨藏赵松雪金荪壁跋后：“伯雨归倪云林，
今在石田翁家。”李少卿近跋，锺书，定为真迹，予不敢
以为然也。

宜兴尹氏藏褚模禊帖，中缝折处钤墨宝小印，后有
苏易简题，有“若象夫子”一首，复有范文正、蔡君谟、裴
煜、冯当世跋，富郑公、梅都官、吕汲公、苏氏兄弟、米海
岳诸公题名，小米鉴定。此卷后归陈祭酒缉熙。
朱性父藏老米临《黄庭经》，今归石田翁。虞丞相《允文
帖》，今归黄应龙。又有虞文靖公楷书《金刚经》一卷，
宁波人谢某藏文丞相书。其远祖敬斋先生《论苏章
事》并丞相跋，字约千馀行，草称后学文天祥书，无印
章，后有王伯厚题语。

吴江史明古藏唐赵模集《晋字千文》。

褚河南书《文皇哀册文》，硬黄纸，米友仁鉴定。

欧阳率更《梦奠帖》，疑是临本，元郭畀天锡藏，后入杨
东里家，郭、杨皆有跋。

蔡端明《八帖》，洪兴祖、范大年跋，胡珪等题名。

《宋贤诸帖》一卷，李西台、周益公、胡邦、衡文、文山而下
九十八人。

《王逸老二帖》。

朱文公《与六十郎帖》，贡尚书、杨铁崖跋。

宋孝宗《赐虞丞相手诏》。

赵子固书《梅竹诗》三首，赵子真、叶士则董楷跋。
元张师道书《木兰花慢词》一卷，后元人题识。

子昂临《大令帖》，并自书诗一卷。

松雪书《归去来辞》一卷。

鲜于伯机自书诗文一卷，有邓文肃、龚子敬跋。
周伯温书《四体千文》一卷，前画伯温小像，门人蒋冕
侍立，旁有《自赞》，盖周公书以贻冕者。冕，苏郡人，精篆
隶。

史丈。复有薛尚功摹《锺鼎款识真迹》二十卷，后题云：
“嘉熙三年冬十有一月望后十一日，外孙朝请郎新
知临江军事杨伯岳拜观于廿四叔外翁书室。后二
十年，弁阳周密得之外舅泳斋书房，赵孟𫖯鉴定”，白
野不华、周伯琦题名，张伯雨、柯九思跋。此帖旧为吾
乡沈雄仲藏，雄仲名洪元，巨室号万三之后，善草隶
书老而贫，故史氏得之。成化戊申，予馆授史氏。九月，
其家火作，书画多付煨烬，唯此帖及欧、褚、赵模书数
卷独存，岂奇宝鬼神固卫之耶？

东坡《谢陈后山惠巾诗》，上有大方印曰“赵郡苏氏、江
阴薛尧卿藏。”

南京梁中书藏陆宣公书陆士衡《文赋》小字章草，
松江人携示陆放翁自书诗一卷，大字行，字画遒劲。
山阴杜恩永跋。

马主事抑之藏颜鲁公《争坐位帖》，上有“贾似道”印，为
元人袁文靖公物。

昆山项方伯藏朱文公、李《泰发二帖》。泰发名光，宋参知政事，谥庄简。后人跋其帖，见有“光”字，遂以为司马
光笔，可发一笑。

史丈新收颜鲁公《刘中使帖》，凡四十一字，白湛渊、鲜
于枢、田师孟跋，是嘉兴物，卢廷璧藏。

金玉《黄华书绝句》诗七首，大字行，卢廷璧物。

老米作《朱乐圃墓表》一卷，亦非真迹，是刘以则家物，
今在吴江张氏。

刘佥宪家，藏宋王岩叟、李乐庵、梁克家、赵令畤、范石
湖、李泰发诸名贤手帖，共一册。

山谷《书阴真君诗》一卷，亦马主事家藏。谷有跋云：“中
州丰都山仙都观朝金殿西壁，有天成四年人书阴
真君诗三章，予同年许少张以为真汉人文章也。偶
得佳纸，为抄此诗，与王泸州之季子绍圣四年四月
丙午黔中禅月楼中书。”

海盐张黄门静之藏颜鲁公《祭侄文》，“史丈为予说”
辽东萧黄门文明藏宋钱文僖、邹忠公、任伯雨而下
二十一帖。

李少卿尝为郎中，奉使湖湘，道过江西，于石亭寺僧
处得《山谷草书》一卷，后有谷真字跋，纸墨如新。予生
平阅黄书颇多，此其最也。

张伯雨自书诗五十五首，后人裱为二册。题跋一册，
杨廉夫而下共十五人，常熟刘氏物，今归袁戒卿。
宋人双钩，唐模《兰亭》，有“汉中赵氏”诸印，朱尧民藏，今
属他姓。

宜兴徐阁老藏东坡小楷《乞居常州奏状》，谢采伯跋。
徐公尝以李少卿所藏《楚颂》与此帖共摹刻石。
宋陈亚之自书诗一卷，司马公、苏氏兄弟跋。王庭槐
藏侍郎吴公元博藏唐林藻《深慰帖》，宋秘府物。
怀素草书千文一册，顾少参崇善藏，云得之河南民
家。

五代杨凝式书《神仙起居法》，草字真迹，小米鉴定，上
有“永兴军节度使印”及“贾丞相悦生堂”图书。郡人王
氏藏。

范文正公书《伯夷颂》，黄绢小楷，宋元名人题识甚多，
世谓“首阳之节”、韩子之文，与文正之书同为“三绝。”范
氏子孙尝模以刻石。真迹今藏义庄。

松江曹泾杨氏藏《蔡、苏、黄米真迹》一卷。

陆放翁《自书诗》一卷。

欧阳公《寄苏子美诗》真迹：“姚少师洪武中住北平庆
寿寺，得此帖，少师自有跋，今藏于其孙廷用。”